Document ID: 31995R2801

Uredba Sveta (ES) št. 2801/95
z dne 29. novembra 1995
o spremembi Uredbe št. 79/65/EGS o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 43 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker Uredba Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti [2] za nekatere države članice določa število poročevalskih kmetij v področju spremljanja;
ker mora področje spremljanja mreže podatkov zajemati vsa kmetijska gospodarstva določene ekonomske velikosti, ne glede na katerokoli zunanje delo, s katerim bi se upravljavec lahko ukvarjal; ker je treba na tem področju občasno ponavljati preverjanja zaradi novih podatkov, ugotovljenih pri spremljanju strukture kmetijskih gospodarstev;
ker je treba poročevalske kmetije izbrati v skladu s pravili, določenimi v okviru načrta izbora, katerega cilj je dobiti reprezentativen računovodski vzorec področja spremljanja; ker bi bilo treba število kmetijskih gospodarstev, ki je potrebno za ugotovitev tipičnega vzorca, preveriti s pomočjo analize najnovejših podatkov s področja spremljanja;
ker so bila sprejeta podrobna pravila za uporabo v okviru postopka Odbora Skupnosti, še zlasti glede praga ekonomske velikosti in števila poročevalskih kmetij v posamezni enoti; ker bi bilo v teh podrobnih pravilih za uporabo treba določiti tehnične kriterije, kot na primer primerno velikost vzorca; ker bi bilo treba za zagotovitev enotnega pristopa, v okviru tega postopka, določiti število poročevalskih kmetij za vse države članice;
ker bi bilo treba po pristopu Avstrije, Finske in Švedske v Evropsko unijo dopolniti Prilogo k Uredbi št. 79/65/EGS, dopolnjeno s seznamom enot za te države članice,
SPREJEL NASLEDNJO UREDBO:
Člen 1
1. Člen 4 Uredbe št. 79/65/EGS se nadomesti z naslednjim besedilom:
"Člen 4
1. Področje spremljanja iz člena 1(2)(a) zajema kmetijska gospodarstva, katerih ekonomska velikost je enaka ali večja od praga, izraženega v enoti evropskih velikosti (ESU), kot to določa tipologija Skupnosti.
2. Da se kmetijsko gospodarstvo opredeli kot poročevalska kmetija:
(a) mora imeti ekonomsko velikost enako ali večjo od praga, določenega skladno z odstavkom 1;
(b) ga upravlja oseba, ki že vodi račune ali je pripravljena in zmožna voditi računovodstvo kmetije in ki dovoli, da so računovodski podatki njegovega kmetijskega gospodarstva na voljo Komisiji;
(c) mora biti reprezentativen, skupaj z drugimi kmetijskimi gospodarstvi na ravni vsake enote.
3. Največje število poročevalskih kmetij za Skupnost je 80000.
4. Podrobna pravila za uporabo tega člena in zlasti prag za ekonomsko velikost ter število poročevalskih kmetij na enoto, se sprejmejo v skladu s postopkom določenim v členu 19."
2. Priloga Uredbe št. 79/65/EGS se dopolni z besedilom Priloge te uredbe.
Člen 2
Ta uredba začne veljati sedmi dan po objavi v Uradnem listu Evropske skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. novembra 1995

Labels: 18
6